**ПРОЦЕДУРА ЗА РЕЗЕРВАЦИЈУ**

**АВИО И ДРУГИХ ПУТНИХ КАРАТАИ ХОТЕЛСКОГ СМЕШТАЈА**

Уговор о набавци услуге посредовања при резервацији (куповини) путних карата и резервацији и плаћању смештаја за службена путовања у земљи и иностранству, број: 350/1-5, који важи до 14.04.2025. године, са агенцијом ROYAL TOURS doo, Булевар ослобођења 5, Београд.

Да би се реализовала конкретна услуга потребно је:

1) Попунити образац ЗАХТЕВ ЗА РЕЗЕРВАЦИЈУ АВИО И ДРУГИХ ПУТНИХ КАРАТА И ХОТЕЛСКОГ И ОСТАЛОГ СМЕШТАЈА (образац ЗАХТЕВА се налази у прилогу) и обезбедити потписе од стране у захтеву наведених одговорних лица, чиме се потврђује да је набавка планирана и да постоје средства;

2) Скениран Захтев за резервацију послати агенцији ROYAL TOURS doo, Булевар ослобођења 5, Београд.

Контакт телефони: 011/244-82-84, 011/630-71-77.

E- mail адреса: office@royaltours.rs

3) Оригиналан примерак захтева доставити у рачуноводство Факултета.

Комуникацију у вези са појединачном услугом врши директно запослени –корисник услуге са Агенцијом.

Агенција врши пружање предметне услуге искључиво на основу попуњеног и потписаног Захтева за резервацију достављеног путем мејла.

**Oдредбе из Уговора**

**НАЧИН ВРШЕЊА УСЛУГА**

**Члан 5.**

Давалац услуга је дужан да у име и за рачун Наручиоца пружи услуге и то:

- резервацију авио карата у економској класи за све дестинације света;

- резервацију авио карата у економској класи у земљи;

- резервацију осталих путних карата (аутобуских, возних, бродских) за међуградски превоз у иностранству;

- резервацију осталих путних карата (аутобуских, возних, бродских) за међуградски превоз у земљи;

- резервацију хотелског смештаја у хотелима до највише 4\* и осталог смештаја;

- резервације хотелског и осталог смештаја и/или превоза у вези са присуствовањем на семинарима, стручним скуповима, обукама, стучним усавршавањима ван седишта наручиоца, али тако да цене смештаја/превоза не могу бити веће од цена које нуде организатори семинара, стручних скупова, обука и стручног усавршавања тј. туристичке агенције са којима организатори сарађују;

- давање информација о реду летења/реду вожње и ценама путних карата и хотелског и осталог смештаја;

- понуду најниже расположиве цене у време вршења резервације;

- понуду економски најповољнијег решења за организацију путовања, као и најбоље везе са најбржом следећом конекцијом;

- осим на основу изричитог захтева наручиоца, Давалац услуга не може понудити услуге тзв. Low cost компанија (које своје карте продају преко интернета, које морају да се набављају месецима унапред, не гарантују тачно полетање и слетање, посебно наплаћују пртљаг…);

- достављање за сваки конкретан писани захтев наручиоца више опција за хотелски и остали смештај (у хотелима до највише 4\*), односно више опција за авионске летове (у оквиру економске класе) за тражену дестинацију/други превоз за тражену дестинацију, од више различитих авио-превозника/других превозника.

Уколико се не достави више опција неопходно је доставити образложење у писменом облику;

- Давалац услуга нема право на провизију за услугу издавања осталих путних карата (аутобуских, возних, бродских) која се врши уз набавку смештаја у хотелима или осталог смештаја.

- давање информација о условима отказа (трошковима) које је прописао крајњи извршилац услуге односно компанија превозника или хотел, а наручилац задржава право да откаже резервацију путних карата и хотелског или другоосталог смештаја у скалду са условима крајњег извршиоца услуге;

- у случају потребе да се унапред резервише смештај у хотелу или други смештај, преузимање обавезе око организације смештаја и плаћања, а након тога испостављање рачуна Наручиоцу.

Појединачна предметна услуга ће се вршити на основу појединачног захтева Наручиоца који ће садржати ближе податке о дестинацији, датуму поласка и повратка, броју путника и остало.

Давалац услуга је дужан да за потребе Наручиоца обезбеди (прикупи понуде, резервише и изврши плаћање) авио карте, друге путне карте и хотелски и остали смештај у складу са појединачним захтевом Наручиоца.

**Члан 6.**

Предметне услуге вршиће се сукцесивно, а количину и динамику пружања услуга утврђује Наручилац упућивањем писаног захтева, на унапред утвђеном обрасцу.

Наручилац је дужан да захтев, попуњен и потписан од стране овлашћених лица Наручиоца, доставља Даваоцу услуга путем поште, е-мејлом, телефаксом.

Давалац услуга је дужан да обезбеди доступност за пријем захтева Наручиоца 168 сати у недељи, 365 дана у години.

**Члан 7.**

Давалац услуга је дужан да за сваки конкретан писани захтев наручиоца достави више опција за хотелски смештај (у хотелима до највише 4\*), односно више опција, за авионске летове (у оквиру економске класе) за тражену дестинацију/други превоз за тражену дестинацију, од више различитих авио-превозника/других превозника.

Уколико се за сваки захтев не достави више опција неопходно је доставити образложење у писменом облику.

Наручилац може да тражи од Даваоца услуга издавање јединствене авио карте (карта код које авио превозник гарантује превоз путника до места одредишта и натраг) у случају путовања са преседањем. У том случају, агенција мора да предложи Наручиоцу најекономичније решење за издавање јединствене авио карте.

Наручилац задржава право да откаже резервацију путних карата и хотелског и осталог смештаја у складу са условима крајњег извршиоца услуге.

**Члан 8.**

Давалац услуга се обавезује да ће извршити појединачну предметну услугу, у траженим количинама у року од 20 минута, часа од пријема конкретног писменог захтева Наручиоца (путем поште, е-мејлом, телефаксом).

Квалитативно квантитативна примопредаја се врши непосредно, на адресу Наручиоца: Филозофски факултет, Београд, Чика Љубина 18-20, о чему се сачињава Записник о примопредаји или електронским путем на е-mail адресу коју ће накнадно одредити Наручилац, од стране именованог представника Даваоца услуга, коме ће именовани представник Наручиоца писаним путем на е-мајл адресу: office@royaltours.rs потврдити (записнички констатовати) да су предметне услуге извршене у складу са Уговором.

**ПРОВЕРА ЦЕНА КОШТАЊА ПУТНИХ КАРАТА И СМЕШТАЈА**

**Члан 9.**

Наручилац за све време трајања овог уговора задржава право да врши проверу цена коштања путних карата и смештаја за тражене дестинације путовања и код других агенција. Уколико приликом провере цена уочи да постоје већа одступања у ценама путних карата и смештаја које предлаже Давалац услуга и ценама путних карата и смештаја које нуде друге агенције, наручилац може захтевати од Даваоца услуга а да му обезбеди повољнију понуду коју је сам пронашао.